Predsjednik Republike Hrvatske donio je 15. ožujka 2024. Odluku o raspisivanju izbora za zastupnike u Hrvatski sabor. Izbori u Republici Hrvatskoj održat će se u srijedu 17. travnja 2024. godine, a u sjedištima diplomatskih misija i konzularnih ureda Republike Hrvatske održat će se u utorak i srijedu, 16. i 17. travnja 2024. od 7:00-19:00 sati po lokalnom vremenu.

Izbori za zastupnike u Hrvatski sabor će se u Kraljevini Nizozemskoj provoditi u prostorijama Veleposlanstva Republike Hrvatske, na adresi Surinamestraat 11, 2585 GG Den Haag.

Pozivaju se svi birači da izvrše pregled, dopunu i ispravak podataka upisanih u registar birača do srijede, subote 6. travnja 2024. godine. Birači svoje podatke upisane u registar birača mogu provjeriti na internetskim stranicama Ministarstva uprave: [https://biraci.gov.hr./RegistarBiraca/](https://l.facebook.com/l.php?u=https%3A%2F%2Fbiraci.gov.hr%2FRegistarBiraca%2F%3Ffbclid%3DIwAR0c796sa77YcxlxNhXXizRxdnNlwYEYueLFpisGWEsmLVbfFqhUs34s_Hk&h=AT1sxzJ6Wp7ZluZenJUT90EWealnFBzjNg7ubnl5k-I2W5VImOgX58KENd6MKbaAzeeDh8AsOMFYg8nAjqGLUVIWy3pNmLL717UAqqAj9rR0lOQd3UF7TQ-uk37Ungdp529N&__tn__=-UK-R&c%5b0%5d=AT2GyYnYy4sZ8tr79HsxxXefmLfuEygE1-Z-tKcz0ix18Jo1aQpJ6tVDQUwEp9RrQ_Ho069yswebSMIJIuHzBcZ8R3zN7pK8cZZbVolNazCg5nyipRwsrEMRrJHdMeNeF6yTN8q2DYfKgelnSujATxnL7zev8fAGPWmPIkqRBja37b8TzG5iIz3qUBudQpP2QvF4eA).

Birači koji imaju prijavljeno prebivalište u Republici Hrvatskoj zatražit će PRETHODNU REGISTRACIJU pri Veleposlanstvu Republike Hrvatske u Kraljevini Nizozemskoj, sa sjedištem u Den Haagu.

Birači koji nemaju prebivalište u Republici Hrvatskoj, ukoliko nemaju izdanu e-osobnu iskaznicu, moraju se AKTIVNO REGISTRIRATI kako bi glasali.

Birači koji su se prethodno registrirali za glasanje u jednom DM/KU, a na dan održavanja izbora će se nalaziti na području druge DM/KU u inozemstvu, moraju podnijeti zahtjev za PROMJENU MJESTA PRETHODNE REGISTRACIJE.

Birači koji će se na dan održavanja izbora nalaziti na području druge DM/KU u inozemstvu ili u Republici Hrvatskoj ili imaju prijavljeno prebivalište na adresi različitoj od navedene u osobnoj iskaznici izvan Republike Hrvatske, moraju podnijeti zahtjev za PROMJENU MJESTA AKTIVNE REGISTRACIJE.

Zahtjevi za aktivnu ili prethodnu registraciju u Veleposlanstvu Republike Hrvatske u Kraljevini Nizozemskoj zaprimaju se neposredno, putem pošte, telefaksa ili elektronske pošte. Uz zahtjev molimo priložiti i presliku valjanog identifikacijskog dokumenta (osobna iskaznica ili putovnica).

Zahtjevi za sve navedene vrste registracije mogu se podnijeti zaključno do subote **6. travnja 2024. godine**.

Za sve dodatne informacije, ljubazno molimo da nam se obratite na brojeve telefona +31 70 3632 942 ili +31 70 3623 638, ili elektronskim putem: vrhhaag@mvep.hr ili konzulat.haag@mvep.hr.

Obrazac zahtjeva za prethodnu registraciju:

<https://gov.hr/UserDocsImages/Dokumenti/ZAHTJEV%20ZA%20%20PRETHODNU%20REGISTRACIJU.pdf>

Obrazac zahtjeva za aktivnu registraciju:

<https://gov.hr/UserDocsImages/Dokumenti/ZAHTJEV%20ZA%20%20AKTIVNU%20REGISTRACIJU.pdf>

Obrazac zahtjeva za promjenu prethodne registracije:

<https://gov.hr/UserDocsImages/Dokumenti/190329-zahtjev-za-promjenu-mjesta-prethodne-registracije%20MVEP.pdf?vel=157368>

Obrazac zahtjeva za promjenu aktivne registracije:

<https://mpu.gov.hr/UserDocsImages/dokumenti/Izbori/Parlamentarni%20izbori%202024/ZAHTJEV%20ZA%20PROMJENU%20MJESTA%20AKTIVNE%20REGISTRACIJE.pdf>